Šoriai

ŠoriaiŠoriai. Mažosios Lietuvos enciklopedija, T.4 (Rahn-Žvižežeris). Vilnius, Mažosios Lietuvos fondas, Mokslo ir enciklopedijų leidybos institutas, 2009 (, nuo 1938 m. Scharen, nuo 1946 m. Ščedrinas, ) – buvęs kaimas ir dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 3 km į pietus nuo Pilkalnio, prie Lobinio upelio.

 Istorija 
dešinėje|miniatiūra|260px|Šorių kaimo bendruomenė 1931 m.

1540 m. minimi naujakuriai Schorey ir Lepkey. Ilgą laiką kaimas buvo vadinamas abiem pavadinimais: Lepkoye Schorey, Schaaren-Lepkey, Schaarenloepen.Dietrich Lange, Geographisches Ortsregister Ostpreußen (2005): Šoriai (vok.). Nuoroda tikrinta 2020-01-25. 1785 m. ir vėliau vadintas Schaaren. 1785 m. buvo mišrusis kaimas su 5 ugniakurais,Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p.138. Karaliaučius ir Leipcigas, 1785 (vok.). 1823 m. – mišrusis 4 sodybų kaimas su 73 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.4 (P – S), p.218. Kümmel, Halle, 1823 (vok.). XIX a. pradėjo formuotis dvaras. 1847 m. Šorių kaime ir dvare buvo 6 gyvenamieji pastatai ir 75 gyventojai.Eduard Messow, Topographisch-statistisches Handbuch des Preussischen Staats, T.2 (L – Z), p.249. Baensch, Magdeburgas, 1847 (vok.). 1723–1818 m. priklausė Įsruties apskrities Užpjaunių domenų valsčiui, 1818–1945 m. – Pilkalnio apskričiai. Tikintieji priklausė Pilkalnio evangelikų liuteronų parapijai. 1874 m. apskrityje įsteigtas Užpjaunių valsčius, kuriam priklausė ir Šorių dvaro apygarda. 1879 m. dvaras valdė 286 ha žemės, iš jų 193 ha ariamos, 34 ha pievų ir ganyklų, 50 ha miško, 2,6 ha durpynų. Dvare buvo auginami žirgai.P. Ellerholz, H. Lodemann, Handbuch des Grundbesitzes im Deutschen Reiche, T.1, Das Konigreich Preussen, Sąs.3, Die Provinz Ostpreussen, p. 226. Landwirthschaftlich-statistischen Bureaus, Berlynas, 1879 (vok.).

Pro dvarą ėjo Pilkalnio–Stalupėnų plentas. 1892 m. šalia dvaro nutiestas Tilžės–Stalupėnų geležinkelis; artimiausia stotelė – Šilininkai, buvo už 1,2 km.www.meyersgaz.org Šoriai (vok.). 1928 m. sujungti su Uosynais į Šorių kaimo bendruomenę. Prie kaimo prijungtas ir Lobynų palivarkas.Užpjaunių valsčius, Teritoriniai pokyčiai Vokietijoje ir Vokiečių administruojamose teritorijose 1874-1945 m. (vok.). Tarpukariu prie dvaro buvo parkas, tvenkinys, elektros transformatorius. Kaimo bendruomenės šiaurėje buvo Šorių miškas su tvenkiniais, miško sodyba ir karių kapinėmis.

Po Antrojo pasaulinio karo ar vėliau sovietmečiu išnyko. Nuo 2008 m. dalis buvusio kaimo teritorijos priklauso Krasnoznamensko rajono Dobrovolsko kaimo gyvenvietei, dalis – Nesterovo rajono Iljušino kaimo gyvenvietei.

 Gyventojai 

* 1905 ir 1910 m. duomenys be Uosynų ir Lobynų.

 Lobynų palivarkas 

LobynaiPilkalnio parapijos gyvenviečių pavadinimai ir jų kilmė. Mažosios Lietuvos enciklopedija, T.3 (Mec-Rag). Vilnius, Mažosios Lietuvos fondas, Mokslo ir enciklopedijų leidybos institutas, 2006 () minimi nuo 1625 m. įvairiais pavadinimais: Lübenischken, Lobinnischken, Lobinischken.Dietrich Lange, Geographisches Ortsregister Ostpreußen (2005): Lobynai (vok.). Nuoroda tikrinta 2020-01-25. 1822 m. Lobynų palivarke buvo 2 gyventojai,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.3 (Kr – O), p.119. Kümmel, Halle, 1822 (vok.). 1847 m. – 1 gyvenamasis pastatas ir 23 gyventojai.Eduard Messow, Topographisch-statistisches Handbuch des Preussischen Staats, T.2 (L – Z), p.36. Baensch, Magdeburgas, 1847 (vok.). 1905 m. Lobynuose buvo 39 gyventojai. Priklausė Užpjaunių dvarui, 1928 m. prijungtas prie Šorių.

 Šaltiniai 

Kategorija:Pilkalnio apskrities gyvenvietės
Kategorija:Panaikintos Krasnoznamensko rajono gyvenvietės
Kategorija:Panaikintos Nesterovo rajono gyvenvietės